Diari Oficial de la Generalitat Valenciana


Sumari del DOGV 5493, del 19-04-2007 (2007/3535)

Informació pública, amb el text resumit, de cinc resolucions del secretari autonòmic de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen tot seguit: "Fundació Lluís Alcanyís de la Comunitat Valenciana", "Fundación Fasta Dr. Óscar Carlos d'Agostino de la Comunidad Valenciana", "Fundación Alhzeimer Salomé Moliner de la Comunidad Valenciana", "Fundación Greenwich de Actividades Subacuáticas de la Comunidad Valenciana", i "Fundación de la Comunidad Valenciana de Investigación Veterinaria".
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/3535


Data del document
:   21-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Anunci

Descriptors 

:   * fundació

En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat "donar publicitat a l'existència i activitats de les fundacions", s'indica el següent:  
Primer. Per Resolució de data, 26 de gener de 2007, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Lluís Alcanyís de la Comunitat Valenciana, amb el número 458 (v), i classificar-la com de caràcter educatiu. El seu domicili radicarà a València, avinguda Blasco Ibáñez, 13.  
La Fundació estarà exempta de tota finalitat lucrativa i de guany i té com a objecte:   
Promoure, coadjuvar i fomentar, a l'àmbit principalment de la Comunitat Valenciana, el desenvolupament d'activitats docents teòriques i pràctiques dels ensenyaments que s'impartixen a la Universitat de València, a fi d'obtenir una completa formació del seu alumnat adequada a les necessitats socials de cada moment i col·laborar amb la Universitat de València en la gestió d'activitats relacionades amb la prestació de serveis sociosanitaris.   
Per a executar aquestes finalitats la Fundació té com a objectius propis:   
a) Establir, organitzar i gestionar centres de prestació de serveis sociosanitaris en els quals, l'alumnat de la Universitat de València puga adquirir l'experiència i coneixements pràctics necessaris i inherents als ensenyaments impartits en l'esmentada Universitat.   
b) Establir, organitzar i gestionar centres docents per al desenvolupament de les activitats docents que, previ conveni amb la Universitat de València, es determinen, amb subjecció a la normativa legal vigent.   
c) Establir, organitzar, i gestionar activitats de prestació de serveis d'assistència o de suport a les activitats de la Universitat de València.  
d) Recaptar fons, recorrent fins i tot al finançament extern, per a utilitzar-los en la consecució dels seus objectius.  
e) Proposar ensenyaments o programes d'estudi, d'acord amb les necessitats socials.  
f) Organitzar seminaris, cursos o ensenyaments teòrics pràctics, en àrees de coneixement relacionades amb l'activitat de la Universitat de València.   
g) Concertar programes de cooperació i convenis de col·laboració amb entitats públiques i privades, per a l'adquisició de l'experiència pràctica de l'alumnat de la Universitat de València.   
h) Contribuir a la difusió de les activitats docents de la Universitat de València i a l'adequada formació del seu alumnat.   
I, en general, totes les activitats que puguen contribuir a la realització dels seus objectius principals.   
La concreta designació de beneficiaris serà decidida lliurement pel Patronat o per l'òrgan en què aquest delegue, sense que no puga ningú exigir prestacions a la Fundació i al·legar qualsevol títol.   
La Fundació atorgarà, amb criteris d'imparcialitat, la no-discriminació i objectivitat, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.  
Segon. Per Resolució de data 29 de gener de 2007, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Fasta Dr. Óscar Carlos d'Agostino de la Comunidad Valenciana, amb el número 457 (V) i classificar-la com de caràcter cultural. El seu domicili radicarà a Torrent, carrer Escultor José Capuz, 2.  
La Fundació Fasta té com a finalitat especifica la de contribuir, donar suport i sostindre les obres de la Fraternidad de Agrupaciones Sant Tomás De Aquino, en especial les obres educatives i docents de la Fraternidad, com també d'altres titularitats. Aquesta finalitat s'aconseguirà mitjançant:   
A) Plans de formació professional i d'investigació per als professors i mestres dels col·legis Fasta.   
B) Organització de concursos, premis, i tot tipus d'activitats culturals destinats als alumnes dels col·legis Fasta; com també l'atorgament de beques d'estudi per a alumnes dels esmentats col·legis.   
C) Intercanvis d'alumnes i mestres d'aqueixos col·legis.   
D) L'organització, gestió i promoció d'activitats extraescolars i complementàries a l'educació reglada, com ara classes extraescolars, excursions, acampades, viatges d'estudi i tot allò que contribuïsca a complementar la formació de xiquets i jóvens, ja siga de les obres educatives de Fasta o d'altres.   
E) Aportacions per a la infraestructura, material didàctic, esportiu, audiovisual etc. per a totes les obres de Fasta.   
F) Promoció, organització i gestió de cursos de formació contínua del professorat i d'altres col·lectius, formació ocupacional i tot tipus d'accions formatives, reglades o no, que contribuïsquen a la promoció de la cultura, la capacitació i l'actualització professional.   
G) Edició de publicacions, i realització de conferències, seminaris, taules redones, fòrums i la resta d'activitats formatives, que contribuïsquen a la difusió de la cultura.   
H) Promoure convenis de col·laboració amb altres organismes culturals, com ara amb col·legis, universitats, col·legis majors, residències universitàries, cases de retirs, albergs o cases de colònies i la resta d'organitzacions relacionades amb les anteriors, per a benefici dels membres de les obres de Fasta.   
I) Totes aquelles formes específiques de contribuir, donar suport i sostindre les obres de Fasta.   
La Fundació atorgarà amb criteris d'imparcialitat, sense discriminació i objectivitat, els seus beneficis a les persones o entitats que ho sol·liciten, i que reunisquen les condicions expressades en la seua finalitat i que estime el Patronat, que són als qui se'ls han d'atorgar, d'acord amb les bases, normes i regles que s'establisquen oportunament.   
Ningú no podrà al·legar, davant de la Fundació, dret preferent per a rebre els seus beneficis, ni imposar les seues atribucions a persona o entitat determinada.   
La Fundació podrà valdre's de qualsevol mitjà lícit per a la consecució dels seus fins.  
Tercer. Per Resolució de data de 29 de gener de 2007, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Alhzeimer Salomé Moliner de la Comunidad Valenciana, amb el número 81 (C) i classificar-la de caràcter assistencial. El seu domicili radicarà a Castelló, a l'Antic Quarter Militar de Tetuán, 14.  
La Fundació tindrà com a objecte i finalitats següents:   
a) L'assistència psicològica, social i assessorament a les famílies dels malalts d'Alzheimer, de malalties mentals, de malalties neurològiques i altres demències.  
b) L'assistència als malalts i als familiars que hi conviuen, per tal de millorar la seua qualitat de vida.  
c) La mobilització, juntament amb els agents socials, de recursos comunitaris sobre la malaltia d'Alzheimer, de malalties mentals, de malalties neurològiques i d'altres demències (grups d'ajuda mútua, centres de dia, SAD/SADE)  
d) El manteniment de contactes amb altres col·lectius dedicats a l'estudi d'aquestes malalties.  
e) La promoció de la investigació científica sobre la malaltia de l'Alhzeimer, de les malalties mentals, de malalties neurològiques i d'altres demències.  
f) La promoció i la difusió en els mitjans de comunicació d'aspectes diagnòstics i terapèutics de la malaltia d'Alzheimer, de malalties mentals, de malalties neurològica i d'altres demències, per a contribuir al diagnòstic precoç i a un maneig adequat d'aquesta.  
g) La formació de familiars cuidadors, així com de professionals implicats en l'atenció de pacients amb malaltia d'Alhzeimer, de malalties mentals, de malalties neurològiques i d'altres demències.  
h) Altres activitats anàlogues relacionades amb la malaltia d'Alhzeimer, de malalties mentals, de malalties neurològiques i d'altres demències.  
Les activitats encaminades al compliment dels fins consistiran en:  
1. La creació de centres de dia dirigits a aquests malalts, per a així mantindre al màxim l'autonomia de l'usuari i descarregar la família de l'atenció del malalt. Aquests centres desenvoluparan activitats d'orientació a la realitat; teràpia cognitiva depenent del deteriorament de l'usuari (memòria, càlcul, pràxies, gnòsies i altres d'anàlogues); teràpia funcional (neteja i habilitats bàsiques d'autonomia), fisioteràpia, musicoteràpia, ergoteràpia, control sanitari, activitats d'animació sociocultural amb altres col·lectius i activitats d'integració amb famílies.  
2. La gestió, sense ànim de lucre, dels centres de salut o hospitalaris, de la prestació de qualsevol tipus de serveis d'assistència sanitària i social, especialitzada, dins de l'àmbit de la seua actuació.  
3. El suport psicosocial al familiar cuidador, a través d'un servei d'informació a aquest i a l'organització d'escoles de família per a: suport emocional, adquisició d'habilitats d'autonomia bàsica i tracte amb els malalts o malaltes, coneixement de tècniques d'organització del temps d'atenció, intercanvi d'informació entre els assistents, informació del procés de la malaltia i de les seues conseqüències, com també activitats formatives per a cuidadors-familiars.  
4. La creació de serveis d'ajuda a domicili (SAD/SADE), amb prestacions: sociosanitàries (control sanitari, fisioteràpia, estimulació cognitiva i altres activitats orientades a millores la qualitat de vida del pacient i dels seus cuidadors).  
5. Desenvolupar instruments per a impulsar la investigació científica i social en el camp de la malaltia d'Alhzeimer, de malalties mentals, de malalties neurològiques i d'altres demències (premis, beques, ajudes per a docència i investigació i convenis amb altres entitats o institucions).  
6. El desenvolupament de programes de difusió i sensibilització, publicacions, xarrades divulgatives i informatives sobre la malaltia d'Alhzeimer, de malalties mentals, de malalties neurològiques i d'altres demències, i les seues repercussions familiars, participació en congressos, jornades, simposi, seminaris, estands, taules informatives i altres activitats anàlogues.  
7. El desenvolupament d'un programa de voluntariat, formació de voluntariat específic per a aquestes malalties, activitat voluntària en el domicili del malalt, acció voluntària al centre de dia, acció voluntària en activitats formatives de difusió.  
8. La creació i manteniment de tallers de memòria i activitat cognitiva per a persones majors amb queixes de memòria.  
9. Altres activitats anàlogues relacionades amb la malaltia d'Alhzeimer, de malalties mentals, de malalties neurològiques i d'altres demències.  
El Patronat determinarà el mode en què es compliran els fins i objectius indicats. Les prestacions de la Fundació s'atorgaran de forma no lucrativa.  
Seran beneficiaris potencials de la Fundació totes aquelles persones, físiques i jurídiques, que puguen gaudir de les activitats sanitàries i d'assistència social organitzades per la Fundació.  
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions necessàries, estime el Patronat que són legítimes creditores d'aquests, d'acord amb les bases, normes o regles que a aquest efecte establisca.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 30 de gener de 2007, del senyor secretari Autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Greenwich de Actividades Subacuáticas de la Comunidad Valenciana, amb el número 164 (A) i classificar-la de caràcter cultural. El seu domicili radicarà al Campello, carrer Benimeli, núm. 4, de la urbanització els Darrers.  
La Fundació té com a objecte la investigació, amb fins històrics i culturals, del fons marí. Objecte que es desenvoluparà a través d'alguna de les formes següents d'actuació: la projecció, preparació i realització dels actes precisos, amb els mitjans necessaris per a la investigació del fons marí, amb els fins expressats del fons marí.  
El Patronat determinarà el mode en què es compliran els fins i objectius indicats. Les prestacions de la Fundació s'atorgaran de forma no lucrativa.  
Seran beneficiaris potencials de la Fundació les col·lectivitats genèriques de persones.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions necessàries, estime el Patronat que són legítims creditores d'aquests, d'acord amb les bases, normes o regles que a aquest efecte establisca.   
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué. Per Resolució de data 30 de gener de 2007, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunidad Valenciana de Investigación Veterinaria, amb el número 82 (C) i classificar-la com de caràcter científic. El seu domicili radicarà a Castelló, passeig de Morella, núm. 15 baix.  
La Fundació tindrà com a objecte promoure la investigació, el desenvolupament tecnològic i la innovació, aplicats a la biomedicina veterinària, per al disseny i creació de nous materials, equips i aplicacions quirúrgics. Igualment, proporciona la formació i ensinistrament necessari a diferents professionals veterinaris, de la medicina i la cirurgia en tot el món, per tal de reforçar el desenvolupament de la implantació i la millora de les tècniques utilitzades.  
A mode enunciatiu i no limitador, els objectius són:  
A) Fomentar un centre d'investigació.  
B) La creació d'un lloc de trobada, reflexió, estudi i debat, destinat a l'anàlisi dels problemes de la investigació en l'àmbit veterinari. En aquest sentit, la Fundación de la Comunidad Valenciana de Investigación Veterinaria potenciarà la creació, posada en marxa i sosteniment de totes aquelles activitats que puguen afavorir aquests fins.  
Correspon al Patronat de la Fundació determinar el mode en què s'hauran de complir els fins enumerats en aquest article.  
El desenvolupament de l'objecte de la Fundació s'efectuarà a través d'alguna de les formes següents d'actuació, que tot seguit es relacionen, amb caràcter enunciatiu i no limitador:   
1. Activitats d'estudi i investigació.  
2. Activitats de formació.  
3. Activitats de difusió i àmbit social.  
Seran potencials beneficiaris de la Fundació les persones o entitats que mostren interés en els fins i activitats de la Fundació.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que a aquest efecte establisca.   
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 21 de febrer de 2007.- El secretari autonòmic de Justícia: Fernando de Rosa Torner